text: Продава се Camaro, 20 години преседяло в гараж - Автомобилни новини | ФАКТИ.БГ
  САЩ със забрана към чеченския премиерпреди 8 минути
  Публикувана: 17 Януари, 2019 10:59
  11 КОМЕНТАРА | ВИДЯНА 12179
  Нов рекорд за цена на Mustang 16 Януари, 2019 15:32
  Продава се уникален Mercedes-Benz 600 Pullman‍ от 1969-а 6 Ноември, 2018 11:38
  Култов Chevrolet Camaro, който е бил забравен в гараж цели 20 години, сега се продава в eBay. По-конкретно става дума за масълкар Chevrolet Camaro SS, произведен през далечната 1969 година.
  Колата е била изоставена в един авиационен хангар, където 20 години не е помръдвала. Към момента на писане на материала, в eBay имаше над 70 заявки, като цената беше достигнала $31 100.
  През всичките тези години колата е седяла в чисто и сухо помещение и по каросерията няма и следа от ръжда. По думите на собственика, след 20-годишния престой на колата, той сменя акумулатор, стартер, карбуратор, масло и филтри, пълни резервоара с бензин и пали мотора безпроблемно.
  Собственикът твърди още, че колата е запалила много бързо, без пушек и сътресения на мотора. В момента автомобилът може да се движи на собствен ход. Показателите на километража са 14 011 мили, което се равнява на 22 500 километра. Според собственика обаче, реалният пробег превишава 100 000 мили или 160 900 километра.